Kezdőlap Büszkeségeink 2012 év legeredményesebb versenyzői
A tavalyi év eredményességi szempontból minden eddigit felülmúlt egyesületünk 10 éves életében. A három országos bajnokságon kétszer is a legeredményesebb csapat voltunk!!!
Budaörsön 55 arany, 43 ezüst és 34 bronzérmet szereztünk. Kecskeméten még ezt is felülmúltuk 78 arany, 39 ezüst és 32 bronzzal. Gyulán szintén jobban szerepeltünk, mint 2011-ben. Mérlegünk 63 arany, 30 ezüst és12 bronz volt.
A Kárpát-medence medencéiben is letettük névjegyünket. Egerben meghódítottuk a dobogó legmagasabb fokát 40 alkalommal. Az őszi szarvasbőgés idején voltak akik Szarvasra mentek, szintén nem kevés sikerrel. Resicabányán is ellenállhatatlanok voltunk. Itáliában is jártunk. Nápolyt nem hódítottuk meg, mint Lajos királyunk, de Riccioneban Veronikát Delfin királynőnek nevezhettük a 400 vegyesen elért fantasztikus 10. helye után. A labancoknak is megmutattuk a magyar virtust Salzburgban. Eindhovenben minden versenyzőnk szerzett aranyat, és egyetlen rajtról sem maradtunk le. Úsztunk egy fantasztikus váltó csúcsot is!
Hódmezővásárhelyen nem csak úszásban, hanem körömfestésben is jeleskedtünk. Százhalombattán is olajozottan működtek izmaink, Oscar-t nem nyertünk, de 43 alkalommal a dobogó felső, 21-szer a második és 5 esetben a 3. fokáig jutottunk.
Az egyéni versenyt a bajnokságokon elért aranyak alapján állítottam össze. Egyenlőség esetén a többi érmet is figyelembe vettem.
1. Tölgyesi Veronika - 18
2. Perlakyné Szlavitsek Tünde - 12
3. Zempléminé Kertész Zsuzsa - 9
4. Botfalvai Ágnes - 8
5. Cseszregi Henriett - 7
6. Balla Mónika - 6
1. Pap Csongor - 12
2. Bodnár Ákos - 7
3. Koczián János - 6
4. Lábadi József - 6
5. Gazinszky Tamás -5
6. Szakács András - 5
Megjelent: 7171 alkalommal	Utoljára frissítve: 2013. január 07. hétfő 08:05
Legfrissebbek a szerzőtől: Balajti Zoltán
Tovább a kategóriában: « Gyula 2012